**รายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 3 ครั้งที่ 1 ประจำปี พ.ศ.๒๕61**

**วันพฤหัสบดีที่ 2 สิงหาคม พ.ศ. ๒๕61 เวลา 09.00 น.**

 **ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
|  **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.๒.๓.๔.๕.๖.๗.๘.๙.10.11.12. | นายเอกรัฐ วัชรเสรีกุลนายณรงค์ ฤทธิรัตน์นางวิภาดา วัชรเสรีกุลนายประภาศ พุทธคลิ้ง นายเกรียงไกร เกาะทองนายฐิติชัย มงคลนายสุวัฒน์ ชุมชัยโยนายธนโชค ดำด้วงโรมนางอุไร ทิพย์ลักษณ์นายสัมพันธ์ สุวรรณเดชนายเฉลียว ไข่รอดนายศราวุฒิ เอียดดำ | ประธานสภาเทศบาลรองประธานสภาเทศบาลสมาชิกสภาเทศบาล เขตที่ 1สมาชิกสภาเทศบาล เขตที่ 1สมาชิกสภาเทศบาล เขตที่ 1สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2เลขานุการสภาเทศบาล | เอกรัฐ วัชรเสรีกุลณรงค์ ฤทธิรัตน์วิภาดา วัชรเสรีกุลประภาศ พุทธคลิ้ง เกรียงไกร เกาะทองฐิติชัย มงคลสุวัฒน์ ชุมชัยโยธนโชค ดำด้วงโรมอุไร ทิพย์ลักษณ์สัมพันธ์ สุวรรณเดชเฉลียว ไข่รอดศราวุฒิ เอียดดำ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
|  **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.2.3. | นายรนชัย ตั้งพูนผลวิวัฒน์นายสมยศ สยมพรนายสุวิทย์ สุวรรณเรืองศรี | นายกเทศมนตรีรองนายกเทศมนตรีรองนายกเทศมนตรี | รนชัย ตั้งพูนผลวิวัฒน์สมยศ สยมพรสุวิทย์ สุวรรณเรืองศรี |  |
| 4.5.6.7.8.9.10.11.12. | นายณัฐพร สุกชุมนายธวิช ขำเพชรนายมโน คล้ายแก้วนางณิชชา ถาวโรจน์นางสาวเสาวลักษณ์ กลับสวัสดิ์นายอาบูต้อเหล็บ พลนุ้ยนายสาธิต สังข์แก้วนายไตรรงค์ ชูเงิน นางปิยะนันท์ วิสุทธิปัญญา | เลขานุการนายกเทศมนตรีที่ปรึกษานายกเทศมนตรีหัวหน้าสำนักปลัดผู้อำนวยการกองคลังผู้อำนวยการกองศึกษารก.ผอ.กองช่างรก.ผอ.กองประปารก.ผอ.กองสาธารณสุขฯนักจัดการงานทั่วไปฯ | ณัฐพร สุกชุมธวิช ขำเพชรมโน คล้ายแก้วณิชชา ถาวโรจน์เสาวลักษณ์ กลับสวัสดิ์อาบูต้อเหล็บ พลนุ้ยสาธิต สังข์แก้วไตรรงค์ ชูเงินปิยะนันท์ วิสุทธิปัญญา |  |

/ระเบียบ.....

-๒-

**เริ่มประชุม เวลา 09.0๐ น.**

นายศราวุฒิ เอียดดำ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ (ปลัดเทศบาล) บัดนี้ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไปครับ ขอเรียนเชิญครับ

นายเอกรัฐ วัชรเสรีกุล ท่านสมาชิกสภาเทศบาล คณะผู้บริหารและผู้เข้าร่วมประชุมที่เคารพทุกท่าน

(ประธานสภาฯ) ครับ วันนี้เป็นการประชุมสภาเทศบาลตำบลมะกอกเหนือ สมัยสามัญ สมัยที่ 3 ประจำปี 2561 วันพฤหัสบดีที่ 2 สิงหาคม 2561 เมื่อที่ประชุมพร้อมและครบองค์ประชุม ผมขอเปิดและดำเนินการประชุมตามระเบียบวาระ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายเอกรัฐ วัชรเสรีกุล สำหรับวันนี้ไม่มีเรื่องอะไร ส่วนเอกสารที่เจ้าหน้าที่มายื่นขอแก้แบบในการเสนอญัตติ ที่ 3.3 ในหน้าที่ 2 ที่แจ้งให้สมาชิกได้ทราบไปก่อนหน้าที่นี้ ขอยกเลิกตัวเก่าแล้วเปลี่ยนตัวใหม่ที่ได้เมื่อตะกี้เพื่อให้ผู้เข้าร่วมประชุมได้เข้าใจตรงกัน

**ระเบียบวาระที่ 2 เรื่องรับรองรายงานการประชุมสภาเทศบาลตำบลมะกอกเหนือ**

 **2.1 สมัยสามัญ สมัยที่ 2 ครั้งที่ 1 ประจำปี พ.ศ. 2561 เมื่อวันที่ 22 พฤษภาคม พ.ศ. 2561**

นายเอกรัฐ วัชรเสรีกุล สำหรับการรับรองรายงานการประชุมในครั้งนี้ท่านสมาชิกสภาเทศบาลหรือ

(ประธานสภาฯ) ผู้บริหารท่านใดมีความประสงค์จะแก้ไขในรายงานการประชุมในถ้อยคำของ

ตนเอง ท่านได้รับเอกสารการประชุม ซึ่งทางฝ่ายเลขาของสภาได้จัดส่งเอกสารก่อนที่จะมีการประชุมได้ส่งให้กับทุกท่านได้ศึกษาตามระเบียบเรียบร้อยแล้ว นะครับ ท่านใดจะแก้ไขรายงานการประชุม ก็ขอเชิญครับ ถ้าไม่มีสมาชิกท่านใดที่จะแก้ไขรายงานการประชุมเกี่ยวกับรายละเอียดในเอกสารที่ท่านรับไปถือว่าจะคงเดิมในลักษณะของถ้อยคำที่ได้บันทึกไว้ ถ้าไม่มีแล้วกระผมขอมติที่ประชุม สมาชิกสภาเทศบาลท่านใดรับรองรายงานการประชุมสภาเทศบาลตำบลมะกอกเหนือ สมัยสามัญ สมัยที่ 2 ครั้งที่ 1 ประจำปี พ.ศ.2561 เมื่อวันที่ 22 พฤษภาคม 2561 โปรดยกมือครับ

**มติที่ประชุม** **รับรอง 10 เสียง** ประธานสภางดออกเสียง 1 เสียง

**ระเบียบวาระที่ 3 เรื่องที่เสนอใหม่**

**3.1 ญัตติขออนุมัติโอนตั้งจ่ายรายการใหม่งบประมาณรายจ่าย ประจำปีงบประมาณ พ.ศ. 2561 (สำนักปลัดเทศบาล)**

นายเอกรัฐ วัชรเสรีกุล เรื่องที่เสนอใหม่ คือเรื่องขออนุมัติโอนตั้งจ่ายรายการใหม่งบประมาณรายจ่ายประจำปีงบประมาณ พ.ศ.2561 ของสำนักปลัดเทศบาล เรียนเชิญท่านนายกชี้แจงตามญัตติ เชิญครับ

นายรนชัย ตั้งพูนผลวิวัฒน์ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติโอนตั้งจ่ายรายการใหม่งบประมาณรายจ่ายประจำปีงบประมาณ พ.ศ. 2561 โดยมีหลักการและเหตุผล ดังนี้

 **หลักการ**

 **โอนตั้งจ่ายรายการใหม่**

ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์อื่น เพื่อจัดซื้ออุปกรณ์บันทึกภาพผ่านเครือข่าย( Network Video Recorder) แบบ 16 ช่อง จำนวน 1 เครื่อง งบประมาณ 64,000 บาท โดยมีคุณลักษณะดังนี้

1. เป็นอุปกรณ์ที่ผลิตมาเพื่อบันทึกภาพจากกล้องวงจรปิดโดยเฉพาะ

2. สามารถบันทึกและบีบอัดภาพได้ตามมาตรฐาน MPEG4 หรือ H.264 หรือดีกว่า

3. ได้รับมาตรฐาน Onvif (Open Network Video Interface Forum)

4. มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวน ไม่น้อยกว่า 1 ช่อง

5. สามารถบันทึกภาพและส่งภาพเพื่อแสดงผลที่ความละเอียดของภาพสูงสุดไม่น้อยกว่า 1,920x1,080 pixel หรือไม่น้อยกว่า 2,073,600 pixel

6. สามารถใช้งานกับมาตรฐาน HTTP, SMTP, “NTP หรือ SNTP”, SNMP , RTSP ได้เป็นอย่างน้อย

7. มีหน่วยจัดเก็บข้อมูลสำหรับกล้องวงจรปิดโดยเฉพาะ (Surveillance Hard Disk) ชนิด SATA สามารถติดตั้งหน่วยจัดเก็บข้อมูลได้ไม่น้อยกว่า 4 หน่วย มีขนาดความจุรวมไม่น้อยกว่า 16 TB

8. มีช่องเชื่อมต่อ (Interface) แบบ USB จำนวนไม่น้อยกว่า 2 ช่อง

9. สามารถใช้งานตามมาตรฐาน IPv4 และ IPv6 ได้

10. ต้องมี Software Development Kit (SDK) หรือ Application Programming Interface (API) ใน รูปแบบแผ่น CD หรือ DVD ที่มีลิขสิทธิ์ถูกต้อง หรือสามารถ Download จากเว็บไซต์ผู้ผลิต

11 .สามารถแสดงภาพที่บันทึกจากกล้องโทรทัศน์วงจรปิดผ่านระบบเครือข่ายได้

12. ผู้ผลิตต้องได้รับมาตรฐานด้านการบริหารจัดการหรือบริหารงานที่มีคุณภาพ

 **โอนลด**

ด้านบริหารงานทั่วไป แผนงานบริหารงานทั่วไป งานบริหารทั่วไป หมวดเงินเดือนค่าจ้างประจำและค่าจ้างชั่วคราว เงินเดือน(ฝ่ายการเมือง)เงินค่าตอบแทนสมาชิกสภาเทศบาล ตั้งไว้ 1,49๔,000 บาท คงเหลือ ณ ปัจจุบัน จำนวน 335,000 บาท โอนลด จำนวน 64,000 บาท

**เหตุผล**

1. เพื่อให้ระบบกล้องวงจรปิด จำนวน 8 จุด ที่มีอยู่สามารถกลับมาใช้งานและสามารถบันทึกภาพเหตุการณ์ต่าง ๆ

 2. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครอง ส่วนท้องถิ่น พ.ศ. 2541 แก้ไขเพิ่มเติมถึงฉบับที่ 3 พ.ศ. 2543 ข้อ 27 ซึ่งกำหนดให้การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลมะกอกเหนือเพื่อพิจารณาต่อไป

นายเอกรัฐ วัชรเสรีกุล ตามที่นายกได้เสนอญัตติขออนุมัติโอนงบประมาณรายจ่ายประจำปีงบประมาณ

(ประธานสภาฯ) พ.ศ.2561 ท่านสมาชิกสภาท่านใดจะอภิปรายเพิ่มเติม เชิญครับ มีท่านสมาชิกท่านใดสงสัยเกี่ยวกับรายละเอียดที่ท่านนายกได้เสนอญัตติ มีไหมครับ เชิญคุณฐิติชัย มงคล เชิญครับ

นายฐิติชัย มงคล ขอบคุณครับท่านประธานครับ อยากให้ท่านนายกชี้แจงท่อนว่า ตัวที่โอนลดไปที่จะซี้อนี้ คือ ตัวเมมโมรี่วีดีโอเกี่ยวกับกล้องวงจรปิดที่มีอยู่ทั้งหมด ๘ จุด การซื้อกล้องวงจรปิดเราซื้อมาตั้งแต่ปีไหน ตอนนี้เราใช้งานอยู่กี่ปี แล้วก็การประกันการซ่อมการเสียหายท่านควรจะชี้แจงก่อนว่ามันหมดสัญญาหรืออยู่ในสัญญาก่อนที่เราจะมาพิจารณาว่าเราจะซื้อใหม่หรือซ่อม ท่านนายกต้องชี้แจงให้สมาชิกรู้ก่อนว่า เราซื้อมาตั้งแต่ปีไหน อยู่ในระหว่างประกันสัญญาหรือหมดสัญญา ผมว่ากล้องวงจรปิดเราซื้อมาไม่เกิน ๒ ปี นะครับ เท่าที่ผมจำได้ ผมขอให้ท่านนายกชี้แจงตรงนี้ก่อนที่จะให้สภาพิจารณาขอบคุณครับ

นายเอกรัฐ วัชรเสรีกุล เชิญท่านนายกชี้แจงต่อสมาชิกสภา เชิญครับ

นายรนชัย ตั้งพูนผลวิวัฒน์ กราบเรียนท่านประธานสภาที่เคารพนะครับ เทศบาลตำบลมะกอกเหนือได้ตั้งงบประมาณรายจ่ายประจำปีงบประมาณ พ.ศ. ๒๕๕๙ ในปี ๕๙ ไม่ได้ดำเนินการแล้วได้กันเงินต่อสภาในสมัยประชุมสภาสมัยที่ ๓ ครั้งที่ ๑ เมื่อวันที่ ๑๒ กุมภาพันธ์ ๒๕๕๙ โทษนะครับคนละตัว ตัวนี้นะครับระยะประกันเกินระยะประกันแล้ว มันเกิน ๒ ปี ระยะประกันมันแค่ ๒ ปี เท่านั้น ทางเราก็ได้ประสานไป ซึ่งเขาดูแล้วไม่สามารถที่จะซ่อมได้ ก็ติดต่อหลายเจ้าแล้ว เขาก็ไม่สมารถซ่อมได้เกี่ยวกับอะไหล่บางตัวต้องนำเข้าจากต่างประเทศ พอซ่อมไม่ได้ก็มีความเป็นต้องซื้อใหม่ครับ เพื่อให้การทำงานทั้ง ๘ จุด สามารถใช้งานได้ครับ

นายเอกรัฐ วัชรเสรีกุล มีสมาชิกสภาท่านใดสงสัยจะอภิปรายเพิ่มเติมเชิญคุณเฉลียว ไข่รอด

นายเฉลียว ไข่รอด ขอบคุณครับท่านประธาน ที่ท่านนายกฯตอบว่าซ่อมก็ซ่อมไม่ได้.....ช่างสมัยใหม่เรื่องแบบนี้มันซ่อมได้อยู่แล้วนะครับไม่ทราบว่าท่านนายกลองซ่อมหรือยังครับ ขอบคุณครับ

นายเอกรัฐ วัชรเสรีกุล มีสมาชิกสภาท่านใดสงสัยจะอภิปรายเชิญคุณฐิติชัย มงคลครับ

นายฐิติชัย มงคล ขอบคุณครับท่านประธาน อยากให้ท่านนายกได้ตอบต่อเนื่องทีเดียวนะครับ ผมให้เหตุผลนะครับ ตั้งแต่กล้องวงจรปิดติดตั้งมา ๒ ปี ใครได้ประโยชน์บ้างครับ ชาวบ้านจะได้ประโยชน์จากกล้องวงจรปิดนี้บ้างไหมครับ ปัญหาที่เกิดในชุมชนกี่ครั้งตั้งแต่กล้องวงจรปิดติดมาไม่เคยได้เหตุผลว่าจะดูแลทรัพย์สิน ความปลอดภัยในชีวิตและทรัพย์สินของประชาชนในเขตเทศบาลตำบลมะกอกเหนือ แม้แต่ครั้งเดียว มาดูทุกครั้งที่ได้กลับไปคือกล้องวงจรปิดเสีย ดูไม่ได้ มองไม่เห็น แต่ผลสุดท้ายเจ้าหน้าที่ตำรวจก็ต้องไปขอดูกล้องวงจรปิดจากชาวบ้าน ขนาดรถของพนักงานเทศบาลโดนขโมยที่ป้องกัน กล้องวงจรปิดก็ไม่สามารถดูได้เลยต้องไปดูกล้องของชาวบ้าน แล้วผมก็ไม่ว่าเหตุผลอะไรที่จะต้องซื้อใหม่ ซื้อมาเพื่ออะไรครับ เปลืองงบประมาณเปล่า ๆ ที่จริงผมไม่อยากให้ซื้อหรอกครับ เพราะซื้อมาแล้วไม่ได้ประโยชน์อะไร ชาวบ้านไม่เคยได้ประโยชน์จากการติดกล้องวงจรปิดนี้มา ๒ ปี ทุกสถานการณ์ทุกเหตุการณ์ที่เกิดขึ้น ชาวบ้านไม่เคยได้รับประโยขน์จากการติดกล้องแม้แต่ครั้งเดียวได้แต่คำตอบกลับไปว่ากล้องเสียมองไม่ชัด นี่คือปัญหาที่เราพบอยู่ แต่ถ้าเกิดว่าจะทิ้งเสียมันก็ไม่ใช่เหตุผลที่จะต้องทิ้งแต่ถ้าซ่อมได้ผมอยากให้ซ่อม แต่ถ้าซ่อมไม่ได้จริง ๆ ก็ต้องซื้อเพื่อโอกาสครั้งต่อไปอาจจะแก้ตัวใหม่ได้สำหรับการติดกล้องแมมโมรี่ตัวใหม่ ขอบคุณครับ

นายเอกรัฐ วัชรเสรีกุล สมาชิกท่านใดที่จะอภิปรายเพิ่มเติม เชิญเลยครับ มีไหมครับ ถ้าไม่มีเชิญท่านนายกได้ชี้แจง เชิญเลยครับ

นายรนชัย ตั้งพูนผลวิวัฒน์ เรียนท่านประธานสภา และสมาชิกทุกท่าน ก่อนอื่นต้องขอชี้แจงก่อนว่าจัดซื้อจัดจ้างการจัดซื้อกล้องวงจรปิดแต่ละครั้งนั้น ต้องจัดซื้อตามระเบียบว่าด้วยการจัดซื้อจัดจ้าง พ.ศ.๒๕๓๕ ถึงฉบับปัจจุบัน คุณลักษณะต่าง ๆ ที่ได้อยู่ในบัญชีครุภัณฑ์อยู่ในบัญชีของ ICT ดูในบัญชีคอมพิวเตอร์และอุปกรณ์ต่าง ๆ ถามว่าหลักเกณฑ์ต่าง ๆ นี้นะครับ ได้เอามาจากที่นั้นทั้งสิ้นทุกสิ่งทุกอย่างจัดซื้อเป็นไปตามระเบียบถูกต้องมีคณะกรรมการจัดซื้อจัดจ้าง ถูกต้องทุกอย่าง ของที่ใช้อยู่นะครับ ใช้อยู่ตลอดมันเป็นอิเล็กทรอนิกส์มันก็มีการเสื่อมมันเป็นของธรรมดา เพราะฉะนั้นการรับประกันมันแค่ ๒ ปี อย่างที่ท่านสมาชิกบอกว่าเอะอะอะไรกล้องเสีย ๆ ของใช้อยู่มันก็ต้องเสียบ้างที่ว่าไม่ได้รับประโยชน์เลยผม ขอปฏิเสธนะครับ มันก็มีเหตุการณ์ เหตุการณ์ที่ว่า มีบ่อยครั้งเหมือนกันที่เกิดเหตุอะไรต่าง ๆ แต่ละเดือนมันมีเหตุการณ์เกิดขึ้นมากมายและตอนที่ใช้ได้มีประโยชน์ท่านไม่ทราบนี่ครับ การรักษาผลประโยชน์ทรัพย์สินของชาวบ้านแต่ละท่านท่านเองก็ต้องช่วยดูแลรักษาผลประโยชน์ของท่านเองด้วย นี่เป็นภาพส่วนรวม เพราะฉะนั้นท่านเองก็ต้องช่วยดูแลรักษาผลประโยชน์ของท่านเองด้วย นี่เป็นภาพส่วนรวม เพราะฉะนั้นท่านจะให้ได้ดังใจทุกอย่างนี้ มันไม่ใช่ ถ้าท่านคิดว่าไม่โปร่งใส ร้องเรียนได้เลยนะครับ สามารถตรวจสอบได้บางรายการที่ว่าซ่อมได้หรือไม่ ได้ติดต่อไปทางบริษัทที่ซื้อมาแล้ว เขาซ่อมไม่ได้ ต้องเปลี่ยนอย่างเดียว ส่วนผมก็พยายามติดต่อบริษัทอื่น ๆ ให้เขามาซ่อมเขาก็บอกว่าซ่อมไม่ได้ครับ ต้องซื้ออย่างเดียว ส่วนรายละเอียดผมขออนุญาตให้ทางเจ้าหน้าที่เราได้ชี้แจงเราพยายามที่จะซ่อมแล้วนะครับ หรือท่านมีช่างซ่อมที่พอจะซ่อมได้ก็ยินดีนะครับ ส่วนรายละเอียดถ้าท่านต้องการมากกว่านี้ขออนุญาตให้เจ้าหน้าที่ชี้แจงนะครับ

นายเอกรัฐ วัชรเสรีกุล นายกก็ได้ชี้แจงต่อสภาในรายละเอียดที่จะซื้ออุปกรณ์กล้องวงจรปิด มีสมาชิกท่านใดที่จะอภิปรายเพิ่มเติมมีไหมครับ เชิญคุณสัมพันธ์ สุวรรณเดช เชิญครับ

คุณสัมพันธ์ สุวรรณเดช ขอบคุณมากครับท่านประธาน ผมขอเสนอหน่อยครับ เมื่อวันก่อนที่บ้านน้าเรียงนั้นมีขโมยเข้าไปขโมยเงินได้ไปพันกว่าบาท กล้องวงจรปิดก็เสียทำให้ขโมยหนีไปได้ ไม่ได้รู้ตัวไม่ได้เห็นตัว ขอบคุณมากครับ

นายเอกรัฐ วัชรเสรีกุล ครับก็สืบเนื่องมาจากต้องรอการจัดซื้อจัดจ้าง เนื่องจากตัวเดิมมันใช้งานไม่ได้นะครับ เชิญคุณธนโชค ดำด้วงโรม เชิญครับ

คุณธนโชค ดำด้วงโรม ขอบคุณครับท่านประธาน เรียนท่านนายกเทศมนตรี ฝ่ายบริหาร สมาชิกสภาทุกท่าน เจ้าหน้าที่ข้าราชการทุกท่านครับ จริง ๆ แล้วกล้องที่ติดมา ๒ ปีกว่า ประโยชน์ใช้สอยมันน่าจะเยอะนะครับ แต่ผลสุดท้ายกล้องมันดูไม่ได้เลยนะครับ หลายครั้งที่มีเหตุฉุกเฉินจำเป็นกล้องใช้ไม่ได้ แล้วกล้องถือจะซื้อใหม่ผมก็ไม่มั่นใจนะครับว่า โดยส่วนตัวผมไม่รู้นะครับว่าพอซื้อของใหม่มาจะเป็นยังไง เพราะของเก่าที่ซื้อมาไม่ได้เรียนนะครับ อันนี้ไม่ได้ว่าท่านนายกนะครับ เพียงแต่ไม่มั่นใจในอุปกรณ์ชิ้นนั้น ขอฝากอีกอย่างหนึ่งตามที่ท่านสมาชิกสภาสัมพันธ์ได้พูดไป คือกล้องวงจรปิดถ้าตั้งผิดจุดมันจะมองไม่เห็นนะครับเหมือนใต้โดจะทั้งทางทิศใต้ของสี่แยกนะครับ มันถึงจะเห็นหมด แต่พอเรามาเลื่อนจุด มันก็มองไม่ค่อยเห็นนะครับ ถ้าซื้อใหม่จะต้องกำหนดจุดใหม่นะครับบางจุดก็ใช้ได้บางจุดก็ใช้ไม่ได้ ทั้งแล้วต้องให้เห็นหมดครับ เหมือนกับใต้โดหลังสถานีถ้ารถมาทางสถานีจะมองไม่เห็นนะครับ แล้วยังมีถนนที่เลี่ยงออกไปได้อีก เพราะฉะนั้นถ้าผ่านสภานะครับ อยากจะให้กำหนดจุดของกล้องใหม่นะครับขอบคุณมากครับ

นายเอกรัฐ วัชรเสรีกุล เชิญคุณฐิติชัย มงคล เชิญครับ

นายฐิติชัย มงคล ขอบคุณครับท่านประธานครับอีกนิดหนึ่งนะครับ ก็เรื่องกล้องวงจรปิดในการติดจุดนะครับ ปัญหามันเกิดขึ้นตั้งแต่ต้น จุดสำคัญที่กล้องวงจรปิดจะติดอยู่ก็ไม่มี กลับไปส่องอะไรก็ไม่รู้ไม่ใช่เหตุผลที่กล้องวงจรปิดจะไปส่องดูแลทรัพย์สิน สิ่งสำคัญที่สุดที่จะติดกล้องวงจรปิดต้องคำนึงถึงจุดสี่แยก หรือจุดที่สัญจรไปมาผ่านตลอดทำให้มองเห็นลักษณะการเคลื่อนไหวของผู้ก่อการร้ายหรือลักขโมย มันต้องเป็นจุดที่สำคัญ แต่ให้สมาชิกทุกท่านไปดูข้างล่างนะครับ ผมว่ามันน่าจะดูได้ ผมก็ไม่รู้ว่าจุดที่ติดอยู่มันคือตรงไหน ตรงสามแยกสี่แยกไม่ค่อยเห็น เห็นไปส่องที่ป่าอะไรก็ไม่รู้ แต่ก็เหมือนที่คุณธนโชค บอกว่าซื้อมาถ้าซื้อมาก็ต้องให้สภาเป็นคนกำหนดจุด เลื่อนจุด ไม่ใช้เป็นหน้าที่ของใครคนใดคนหนึ่ง ที่จะเลื่อนจุดโดยผลการ ต้องให้สภาเป็นคนกำหนดว่า จุดไหนเหมาะสม ติดยังไงติดจุดไหนติดแล้วการเลื่อนต้องขออนุญาตสภาไม่ใช่ว่าจะใช้อำนาจคนใดคนหนึ่งเลื่อน การจะซื้อใหม่ก็เหมือนกัน ถ้าไม่กำหนดจุดใหม่ที่แน่นอน อีกอย่างหนึ่งนะครับ อย่างเหตุการณ์เมื่อวันก่อนที่บ้านอาจารย์สมบูรณ์ เดชฤกษ์ปาน มีป้ายที่รถไปชนแล้วก็เจ้าหน้าที่ตำรวจเขามาขอดูที่เทศบาล ไม่รู้ขอดูจากใครได้คำตอบว่ากล้องเสีย เขาก็ต้องไปดูกล้องจากของชาวบ้านนี่แหละที่บอกว่าเทศบาลไม่สามารถให้บริการหรือดูแลทรัพย์สินประโยชน์ของประชาชนได้เลยแม้แต่นิดเดียว มีนะครับที่ดูแลได้บ้างว่ากับราคาที่เราซื้อมาถึงเราไม่ซื้อด้วยงบประมาณเราเอง ของครั้งที่แล้วมันก็ไม่คุ้มกันกับการใช้จริง ๆ เลย และต่อไปท่านจะซื้ออีกล้านกว่าผมถามหน่อยว่า มันจะใช้ประโยชน์ได้ครบ หรือจะดีกว่าไหม ขอบคุณครับ

นายเอกรัฐ วัชรเสรีกุล ตามที่ท่านสมาชิกได้อภิปรายและสอบถามให้ท่านนายกได้ชื้ทาง ๘ จุด ที่กล้องวงจรปิด เฉพาะกล้องติดอยู่ตอนนี้นะครับ ๘ จุด แต่สภาจะเปลี่ยนแปลงในการกำหนดจุดยังไงก็เป็นเรื่องของสมาชิก เชิญท่านนายได้ชี้แจงก่อน เชิญท่านนายก

นายรนชัย ตั้งพูนผลวิวัฒน์ พูดถึงเรื่องแรกก่อน การกำหนดจุดอะไรต่าง ๆ พวกนี้ อย่าลืมนะครับพื้นที่เราที่ส่องก็ส่องตามถนน เกิดอะไรขึ้นมาเราก็ส่องตามถนน แล้วอีกอย่างหนึ่งในการที่ว่าตัวใหม่ที่ท่านพูดถึงเมื่อกี้ เดียวนี้มันไฮเทคโนโลยีใช้บัญชีครุภัณฑ์ตัวใหม่ ผมได้คุยกับคณะกรรมการให้เลือกตัวที่มีสเปคสูง ไม่ใช่ขั้นต่ำของที่เขากำหนดไว้ ให้กำหนดสเปคสูงขึ้นแล้วต้องมาพิจารณาก่อนว่าการกำหนดสเปคสูงขึ้น มันจะมีการล็อคสเปคให้คนใดคนหนึ่งหรือเปล่าเป็นไปตามระเบียบของการจัดซื้อจัดจ้างพัสดุ พ.ศ. ๒๕๖๐ ซึ่งได้เปลี่ยนระบบใหม่แล้ว ผมเองก็มั่นใจว่าที่เพิ่มขึ้นมาอีก ๑๐ จุดนี้ ผมได้คุยหารือกับคณะกรรมการเขาในการกำหนดคุณลักษณะครุภัณฑ์

 ยกตัวอย่างเช่น โดยทั่วไปขั้นต่ำกล้องวงจรปิดอุปกรณ์อะไรต่าง ๆ เขาระบุเอาไว้ว่าควบคุมอุณหภูมิต้องไม่เกิน ๖๐ องศาเซนเซียล นั้นหมายความว่ามันจะทบทวนกว่ามันมีมากมายหลายยี่ห้อด้วย นอกจากนี้แล้วนะครับก็ได้ผ่านคณะกรรมการ ICT ของจังหวัด ซึ่งก็ได้พิจารณาเป็นรอบที่ ๒

นายเอกรัฐ วัชรเสรีกุล รายละเอียดในตรงนี้ขอให้ท่านนายกค่อยชี้แจงในญัตติ ๓.๓ นะครับ ขอให้นายกได้ตอบข้อซักถามใน ๘ จุด ในตรงนี้ก่อน เพราะเดียวนายกก็ต้องชี้แจงใหม่อีก ชี้แจงตามที่ท่านสมาชิกได้สอบถามเมื่อตะกี้ก่อน กล้องวงจรปิด ๘ จุดนี้ ติดตั้งตรงไหนบ้าง เดียวท่านสมาชิกจะอภิปรายที่จะเปลี่ยนแปลงในการกำหนดอีกหรือไม่อย่างไร ขึ้นอยู่กับการประชุมสภา เชิญท่านนายกครับ

นายรนชัย ตั้งพูนผลวิวัฒน์ ๘ จุดเดิม ถ้าสมาชิกต้องการเปลี่ยนแปลงจุด ก็ให้ท่านกำหนดมาเลยก็ได้ครับว่าจะเปลี่ยนตรงไหนอย่างไร

นายเอกรัฐ วัชรเสรีกุล เชิญคุณธนโชค ดำด้วงโรม เชิญครับ

คุณธนโชค ดำด้วงโรม ขอบคุณครับท่านประธาน เรียนท่านนายกก่อนครับ ตอนนี้จุดหลังสถานีบริเวณสี่แยกถือว่าใช้ได้ครับ แต่จุดที่ใต้โดต้องเลื่อนจากมุมทิศเหนือมาอยู่ทิศใต้ ตรงนั้นจะเห็นหมดครับ ครั้งก่อนเคยติดทิศใต้ของสี่แยก แต่ตอนนี้ติดทางทิศเหนือของสี่แยก สี่แยกมองไม่เห็นครับถ้าเกิดว่าผู้ร้ายมาทางรถไฟนะครับ สามารถเลี่ยงได้เลี่ยงไปออกทางมะกอกใต้ได้ เพราะมันเป็นทางไม่มีกล้อง จุดที่ ๒ หน้าสวนท่านนายกอยากให้เห็นสามแยกทางเข้าซอยโรงป่วยนะครับ ตรงนั้นจะเห็นทางทิศตะวันตกอย่างเดียวนะครับ อยากให้เลื่อนมาเห็นสามแยกนะครับ ถ้าเราติดที่สามแยกหรือสี่แยกจะเห็นหมด .....๒ จุดนะครับที่เห็นว่าต้องเปลี่ยน ให้คุณฐิติชัยอภิปรายต่อขอบคุณครับ

นายเอกรัฐ วัชรเสรีกุล มีสมาชิกท่านใดจะอภิปรายเรื่องกล้องวงจรปิด เพิ่มเติมจากคุณธนโชค มีไหมครับ เชิญคุณฐิติชัย มงคล

คุณฐิติชัย มงคล ตามที่คุณธนโชคพูดอยากให้เห็นภาพดีกว่านะครับ เด่วถ้าไม่เห็นภาพหาว่าเหตุการณ์ไม่เป็นธรรมนะครับ ผมก็ให้ดูภาพ ภาพนี้จากหลังสถานีไปเขาทอง แทนที่เราจะส่องให้เห็นแยกซอยโรงป่วยกลับมองไม่เห็น เห็นแต่รถที่มาจากภูเขาทองแค่นั้นเอง นี่คือจุดนี้ที่คุณธนโชคบอกให้เลื่อนนะครับ และอีกจุดหนึ่งครับที่มองส่องมาทางป้อมตำรวจจากสี่แยกใต้โดแทนที่จะหันกล้องไปทางสี่แยกกลับหันมาทางนี้ กล้องมันควรจะอยู่ที่สี่แยกเราจะเห็นหมดทุกด้านการสัญจรไปมาอย่างน้อยมันต้องผ่านจุดสี่แยกแต่กลับหันมาทางนี้ นี่คือจุดที่คุณธนโชคบอกนะครับดีกว่าไม่มีการเปลี่ยนแปลง ให้มันมองเห็นทุกคน ถ้าแก้ไขแก้ไขตรง ๒ จุดนี้นะครับ

นายเอกรัฐ วัชรเสรีกุล เชิญท่านนายกได้ชี้แจงนะครับ เชิญครับ

นายรนชัย ตั้งพูนผลวิวัฒน์ ก็เสริมชุดหนึ่งการเปลี่ยนแปลงอะไรต่าง ๆ นี้ เพราะว่ากล้องมันจะยึดอยู่ตามเสาไฟฟ้าท่านต้องคำนึงถึงเสาไฟฟ้าด้วยว่าจะเอาอย่างไรนะครับ

นายเอกรัฐ วัชรเสรีกุล เชิญคุณธนโชค ดำด้วงโรม

นายธนโชค ดำด้วงโรม ขอบคุณครับท่านนายก ที่ใต้โดของเก่าก็ติดที่เสาไฟฟ้า ทางทิศใต้ของสี่แยกเพราะตรงนั้นมีเสาไฟฟ้าอยู่ครับ ให้ยึดเสาไฟฟ้าทุกจุด ผมถามว่าในเมื่อจุดสามแยกสี่แยกไม่มีเสาไฟฟ้าแล้วเราจะทำอย่างไร เราสามารถนำเสาหลักมาติดได้ ถ้าไม่เสาไฟฟ้าตามสามแยกสี่แยกแล้วเราจะทำอย่างไร ให้เราคำนึงถึงความปลอดภัยของพี่น้องชาวเทศบาลครับเราสามารถเอาเสาเหล็กมาทำได้ไม่มีปัญหา

นายเอกรัฐ วัชรเสรีกุล เชิญคุณฐิติชัย มงคล

คุณฐิติชัย มงคล ตามที่ท่านนายกบอกว่าให้ยึดเสาไฟฟ้าเป็นสำคัญผมเห็นว่าวงจรปิดที่เขาติดตามบ้านเขาไม่ได้ติดที่เสาไฟฟ้าหรอกครับ เหตุผลเพราะว่ากล้องวงจรปิดเราหันไปทางไหนก็ได้ อยู่ตรงไหนเราก็หันได้ เราซื้อกล้องวงจรปิดราคาเป็นล้านเราหันไม่ได้เลยหรือครับ แค่ปรับมุมกล้องใหม่ให้หันไปทางสี่แยกมันลำบากหนักหนาหรือครับ ผมว่าไม่ใช่นะครับที่ท่านตอบมา ด้วยเหตุผลที่ว่าจุดที่ติดอยู่นี้ สามารถหันมุมกล้องมาใหม่ได้หันมาส่องที่สี่แยกมันมองเห็น มันไม่ใช่เหตุผลที่ว่าต้องยึดเสาไฟฟ้าเป็นหลัก ที่บ้านผมก็ติดทั้งบ้านไม่เห็นมีเสาไฟฟ้าสักต้นในบ้าน ขอบคุณครับ

นายเอกรัฐ วัชรเสรีกุล เชิญคุณณรงค์ ฤทธิรัตน์ เชิญครับ

นายณรงค์ ฤทธิรงค์ ขอบคุณครับท่านประธานครับ ขอพูดถึงเรื่องกล้องวงจรปิดนะครับ โดยเฉพาะของชุมชนหลังสถานีนะครับ ประดู่เรียงก็มีปัญหาด้วยนะครับ กล้องที่ว่ามองเห็นดูไม่ได้ไม่ต้องพูดแล้วเพราะเขารู้กันหมดแล้ว ขนาดเครื่องตัดหญ้าของชาวบ้านหายอยู่ใกล้กล้องวงจรปิดพอในดูกล้องมือสนิทแสดงว่ากล้องนั้นดูไม่ได้ ไม่รู้ไปดูที่ไหน ไม่กล้องนั้นไม่สามารถที่จะดูได้ และอีกอย่างถ้าเป็นไปได้อยากให้เลื่อนกล้องวงจรปิดจากหน้าวัดประดู่เรียงอยากให้มาอยู่บริเวณสามแยกทางหนึ่งไปวัดประดู่เรียงอีกทางไปโรงเรียนวัดประดู่เรียง ซึ่งในยามค่ำคืนมีรถมอเตอร์ไซด์สัญจรไปมาเยอะวิ่งตั้งแต่ค่ำจนถึงตอนดึก อุบัติเหตุก็เกิดขึ้นบ่อย โจรผู้ร้ายก็ชุกชุมส่วนมากก็หลบหนีไปทางนั้นเพราะมันรู้แล้วว่าไม่มีกล้องมันก็ไปได้ ฝากด้วยนะครับขอบคุณครับ

นายเอกรัฐ วัชรเสรีกุล ครับก็เรื่องเปลี่ยนมุมกล้องในตรงนี้ ตามที่สมาชิกสภาได้เสนอต่อฝ่ายบริหารนะครับ ก็ให้ทางฝ่ายบริหารได้ปรับปรุง แก้ไขตามจุดที่สมาชิกได้เสนอ ท่านสมาชิกจะเพิ่มเติมอีกมีไหมครับ เชิญคุณธนโชค ดำด้วงโรม เชิญครับ

คุณธนโชค ดำด้วงโรม ขอบคุณครับท่านประธาน อยากจะขอถามท่านนายกนะครับ อันนี้ผมก็ไม่ทราบนะครับ ถามว่า..........ถ้าเลื่อนจุดเลื่อนได้ไหม เลื่อนตำแหน่งของกล้องได้ไหม เหมือนสี่แยกใต้โดเลือนมาทางทิศใต้ ที่เสาไฟฟ้าเหมือนของเดิมตั้งไว้ ตรงนั้นเห็นหมดเลยเพราะมันส่องไปทางป้อมตำรวจ ถ้าสภาผ่านอยากให้กำหนดจุดใหม่ว่าถ้าเลื่อนให้เห็นสี่แยก

นายเอกรัฐ วัชรเสรีกุล เข้าใจนะครับ ที่ท่านสมาชิกคือเลื่อนตำแหน่งมุมกล้องหรือว่าย้ายที่

นายธนโชค ดำด้วงโรม ย้ายครับถึงหมุนก็ไม่เห็นสี่แยกเพราะมันใกล้เกิน อยากให้ถอยไปอีกนิด เพื่อให้เห็นสามแยกสี่แยกชัดเจนครับ ของเดิมใต้โดตั้งอยู่ทางทิศใต้ พอส่องมาทางทิศเหนือทางป้อมก็จะเห็นชัดครับ ตอนนี้ไปตั้งทางทิศเหนือก็เห็นไม่ชัด ขอถามตรงนี้ ถ้าเลื่อนจุดมันเลื่อนได้ไหม ขอบคุณครับ

นายเอกรัฐ วัชรเสรีกุล ขอให้ท่านนายได้ชี้แจงเพราะสมาชิกอยากขอเหตุผลจุดนี้เพื่ออนุมัติหรือไม่อนุมัติในการที่นายกได้เสนอญัตติในข้อ ๓.๑ นี้ เชิญท่านนายกได้ชี้แจงครับ

นายรนชัย ตั้งพูนผลวิวัฒน์ ถ้าทางสภาต้องการเลื่อน จุดประสงค์ของการเลื่อนเลื่อนให้ได้ครับ เราต้องมาจัดตั้งกันใหม่ ทำเท่าที่ทำได้แต่ระยะเวลาต้องให้ทางช่างประมาณการก่อนว่าจะอยู่ยังไง แล้วจะได้นำมาดำเนินการนะครับ ผมขอฝากอีกนิดหนึ่งว่า ในกรณีกล้องวงจรปิดอีก ๑๐ ตัว ที่จะผ่านสภาในคราวต่อไปนี้ กำหนดจุดอะไรต่าง ๆ ถ้าท่านเห็นชอบอนุมัติก็ท่านกำหนดกันเองนี้ครับ

นายเอกรัฐ วัชรเสรีกุล เชิญคุณธนโชค ดำด้วงโรม เชิญครับ

คุณธนโชค ดำด้วงโรม ขอบคุณท่านนายกฯครับ ที่จริงที่เลื่อนจุดไม่ได้คิดเรื่องอื่นครับ แต่อยากจะให้เห็นสามแยกสี่แยกชัดเจนหน่อยครับ อยู่ใกล้ ๆ เกิดอะไรขึ้นมามองไม่เห็นหรอกครับ อยากให้ความปลอดภัยของพ่อแม่พี่น้องมันมากขึ้น ไม่ได้คิดอย่างอื่น อยากให้เห็นชัดๆ ไม่ใช่ตั้งกล้องวงจรปิดแล้วเลื่อนไม่ประสงค์ดีกับชาวบ้านนะครับ ถ้าต้องตามจุดสามแยกสี่แยกก็เหลี่ยงอยากขอบคุณครับ

นายเอกรัฐ วัชรเสรีกุล เชิญคุณฐิติชัย มงคล เชิญครับ

นายฐิติชัย มงคล ครับได้มาฟังตอนท้ายนี้นะครับว่าถ้าท่านอนุมัติพวกท่านก็ทำกันเองนะครับคำพูดนี้ผมว่ามันฟังดูแปลก ๆ นะครับ ที่พวกผมได้ได้ทำเพื่อตัวเองนะครับ ทำเพื่อชาวบ้านทำเพื่อความปลอดภัยในชีวิตและทรัพย์สินของท่านนายก ตามที่ท่านนายกได้เสนอต่อสภามาก่อน ก่อนที่จะขออนุมัติท่านบอกด้วยหลักการและเหตุผลเขียนมาต่าง ๆ นานาว่าเราทำเพื่อปกป้องดูและทรัพย์สินของประชาชนในหลักการและเหตุผลที่เขียนโครงการมานี้ แต่พอสมาชิกจะให้ท่านเปลี่ยนกล้อง ท่านก็มีความรู้สึกที่มีอารมณ์ขึ้นมาคือ แสดงออกทุกคนก็มองดูรู้ว่าท่านนายกไม่ค่อยพอใจเท่าไหร่นะครับ แต่ที่พวกผมทำไม่ได้ทำเพื่อตัวเองทำเพื่อชาวบ้านทั้งนั้นแหละก็งบประมาณที่ลงมานี้ให้มันเหมาะสมแล้วก็ให้มันคุ้มค่าหน่อยกครับ สิ่งที่สภาอนุมัติไป ให้ชาวบ้านได้รับประโยชน์ให้มากที่สุดนะครับ ไม่ได้ทำเพื่ออารมณ์ของสภานะครับ ขอบคุณครับ

นายเอกรัฐ วัชรเสรีกุล เชิญท่านนายกฯ เชิญครับ

นายรนชัย ตั้งพูนผลวิวัฒน์ เรามาพูดถึงประเด็น อย่างที่ว่าผมพูดให้ฟัง การกำหนดจุดท่านกำหนดเองไม่ใช่ว่าผมเอง หลงประเด็นหรือเปล่า และไม่ต้องมาก้าวล่วงว่าความรู้สึกผมจะเป็นอย่างไร ผมว่าผมก็เฉย ๆ นิ่ง ๆ นะ อย่าหลงประเด็นนะครับ

นายเอกรัฐ วัชรเสรีกุล ก็สรุปนะครับ โดยการอภิปรายของท่านสมาชิกโดยคร่าว ๆ แต่ในการที่จะขอมติ ตามที่ท่านนายกได้ขอเสนอญัตติอันดับแรกให้ท่านนายกได้เลื่อนทิศทางตำแหน่งของกล้อง อันดับต่อไปก็คือเลื่อนจุดที่สมาชิกได้อภิปรายในสภาเป็นลำดับถัดไป นี่คือเงื่อนไขในการอภิปรายในสภานะครับ ผมขอชี้แจงกับท่านนายกและคณะผู้บริหาร เรียนเพื่อทราบขอให้เข้าใจในลักษณะ และทิศทางเดียวกันนะครับ ท่านสมาชิกท่านใดไม่เข้าใจตามที่ผมได้เสนอต่อคณะผู้บริหารมีไหมครับ เอาเป็นว่าจะผ่านหรือไม่ผ่าน ถ้าเกิดว่าผ่านให้ท่านนายกได้เลื่อนปรับในตำแหน่งองศาหรือมุมกล้องเป็นอันดับแรก หลังจากนั้นจะเปลี่ยนจุดก็ไม่ว่ากันจะเปลี่ยนตำแหน่งอย่างไร งบประมาณมีค่าใช้จ่ายตรงไหนบ้าง ค่อยว่ากันในสภาอีกรอบอีกครั้งหนึ่งก็แล้วกัน ถ้าหากว่าเพื่อนสมาชิกไม่มีอะไรจะอภิปรายผมก็ขอปิดอภิปรายตามที่ท่านนายกได้ขอเสนอญัตติ ท่านสมาชิกท่านใดอนุมัติตามที่ท่านนายกฯ ได้เสนอญัตติโอนตั้งจ่ายรายการใหม่งบประมาณรายจ่ายประจำปี พ.ศ.๒๕๖๑ สมาชิกท่านใดอนุมัติโปรดยกมือครับ

มติ อนุมัติ ๘ เสียง

นายเอกรัฐ วัชรเสรีกุล สมาชิกท่านใดไม่อนุมัติ โปรดยกมือครับ

มติ ไม่อนุมัติ ๑ เสียง

 งดออกเสียง ๒ เสียง

ต่อไป ๓.๒ ญัตติโอนตั้งจ่ายรายการใหม่งบประมาณรายจ่ายประจำปีงบประมาณ พ.ศ. ๒๕๖๑ ของกองสาธารณสุขและสิ่งแวดล้อม เชิญท่านนายกได้เสนอญัตติต่อสภาเชิญครับ

นายรนชัย ตั้งพูนผลวิวัฒน์ ญัตติ 3.2

......................................................................................................................................................................................

.....................................................................................................................................................................................

นายเอกรัฐ วัชรเสรีกุล ตามที่ท่านนายกได้เสนอญัตติ โอนตั้งจ่ายรายการใหม่งบประมาณรายจ่ายประจำปีงบประมาณ พ.ศ.๒๕๖๑ ของกองสาธารณสุขและสิ่งแวดล้อม สมาชิกท่านใดมีความประสงค์จะสอบถามจะอภิปรายเพิ่มเติมเชิญเลยครับ เชิญคุณฐิติชัย มงคล เชิญครับ

คุณฐิติชัย มงคล ขอบคุณครับท่านประธานครับ ท่านดูเกี่ยวกับแผนงานพาณิชย์ของโรงฆ่าสัตว์ค่าครุภัณฑ์ที่ดินและสิ่งก่อสร้าง ประเภทครุภัณฑ์เกษตร เครื่องสูบน้ำแรงดัน ๓๓๐ โวลต์ ขนาด ๒ แรงม้านะครับ ท่อน้ำออกไม่น้อยกว่า ๒ นิ้ว ส่งสูง ๒.๔ เมตร ปริมาณน้ำ ๑,๐๐๐ – ๒๐๐ ลิตร หมายความว่าไงครับ ๑,๐๐๐-๒๐๐ ลิตรต่อนาที เข้าอะไรผิดหรือว่าเขียนผิดหรือว่าอะไรครับ ตกลงจะส่งให้สูงหรือให้ต่ำจาก ๑,๐๐๐- ๒๐๐ลิตร น่าจะเขียนผิดมากกว่าครับ ถ้าเขียนผิดไม่เป็นไรตัวเลขแก้ได้ แล้วก็อีกตัวหนึ่งสงสัยว่าที่ตอนเราเขียนราคาลงไปนี้ ท่านได้สืบราคาจากตลาดหรือเปล่าครับ ก็คืออีกตัวหนึ่งรถเข็นปูน ๒ ล้อเหล็ก กระบะเหล็กคันหนึ่ง ๓,๕๐๐ บาท ผมว่าที่ผมซื้ออยู่อาจจะน้อยกว่านี้ก็ถือว่าลักษณะเหล็กหรือความหนา หรือล้อขนาดไหน ปริมาตรการบรรจุของรถนี้เราไม่รู้ว่ามันเป็นขนาดไหน เราไม่ได้เขียนปริมาตรการบรรจุ จะเป็นเลสหรือเป็นเหล็กธรรมดา ไม่แน่นอนไม่ได้ชี้แจงเป็นรูปแบบที่ชัดเจน ปริมาณการบรรจุของรถ ช่วยชี้แจงหน่อยครับ

นายเอกรัฐ วัชรเสรีกุล เชิญท่านนายกได้ชี้แจง

นายรนชัย ตั้งพูนผลวิวัฒน์ เครื่องสูบน้ำ............โวลต์..........ขนาดไม่น้อยกว่า ๒ นิ้ว สูง ๒.๔ เมตร ปริมาณ 1,000 –๒๐๐ ลิตรต่อนาที จำนวน ๑ เครื่อง ไม่ผิดนะครับ มันจะสัมพันธ์กันส่งสูง ๑,๐๐๐-๒๐๐ เมตร/นาที ถ้าสูงถึง ๒๔ เมตร ปริมาณน้ำจะลดลง อันนี้ไม่ผิดนะครับขอยืนยัน ส่วนรถเข็นปูนตัวถังเหล็กกระบะเหล็กตั้งไว้ ๓,๕๐๐ บาท ผมได้สอบถามเจ้าหน้าที่แล้วไม่ได้มีในบัญชีมาตรฐานครุภัณฑ์ได้สืบหาทางอินเตอร์เน็ต ทางเจ้าหน้าที่ได้สืบหาราคาไว้

นายเอกรัฐ วัชรเสรีกุล ตามที่ท่านนายกได้ชี้แจงตามที่สมาชิกสงสัย ใครมีอะไรอีกไหมครับ ถ้าไม่มีสมาชิกที่จะสอบถามข้อสงสัยฝ่ายบริหาร หรือจะอภิปรายเพิ่มเติมตามญัตติโอนตั้งจ่ายรายการใหม่งบประมาณรายจ่าย ประจำปีงบประมาณ พ.ศ.๒๕๖๑ ของกองสาธารสุขและสิ่งแวดล้อมกระผมจะขอมติ สมาชิกท่านใดอนุมัติตามญัตติโอนตั้งจ่ายรายใหม่ ..............โปรดยกมือครับ

มติ อนุมติ ๑๐ เสียง (ประธานงดออกเสียง)

๑.๓......... ๓.๓ ญัตติขอแก้ไขเปลี่ยนแปลง.............................................๒๕๕๙

นายเอกรัฐ วัชรเสรีกุล เชิญท่านนายกได้เสนอญัตติเชิญครับ

นายรนชัย ตั้งพูนผลวิวัฒน์ ญัตติ ๓.๓............................................................................................................

 ..........................................................................................................................

นายเอกรัฐ วัชรเสรีกุล ตามที่ท่านนายกได้เสนอญัตติขอแก้ไขเปลี่ยนแปลงงบประมาณรายจ่ายประจำปี

 พ.ศ.๒๕๕๙ สำนักปลัดนะครับ สมาชิกท่านใดจะอภิปรายเพิ่มเติมตามที่ท่านนายกได้เสนอญัตติ เชิญท่านสมาชิกได้อภิปรายหรือสอบถามเชิญครับ เชิญคุณฐิติชัย มงคล เชิญครับ

นายฐิติชัย มงคล ขอบคุณครับท่านประธานครับ ก็อย่างที่ว่านะครับ กล้องวงจรปิดนี้สภาได้อนุมัติ

 ไปแล้วครั้งหนึ่ง ผมว่ากินเวลาไปเกือบปีแล้วแต่ว่าการดำเนินการจัดซื้อจัดจ้างยังไม่มีการดำเนินการด้วยเหตุผลหรือว่าอย่างไรก็แล้วแต่สเปคหรือรูปแบบหรือความไม่ได้มาตรฐานของ..................การประมูลงาน ยืดเวลามาเป็นเวลาเกือบปีจากที่สภาอนุมัติมาแล้ว มาวันนี้ท่านนายกมาขอเปลี่ยนแปลงเพื่อที่จะใช้งบประมาณตัวเดิมลดลงมานิดหนึ่งก็ประมาณสามหมื่นกว่าบาทจากเดิมล้านสอง เหลือล้านกว่าบาทที่ท่านนายกชี้แจงมาให้สภาได้เห็นรูปแบบของกล้องจำนวน ๑๐ ตัว คิดเฉลี่ยแล้วตัวละประมาณสามหมื่นสามพันบาท ๑๐ ตัว ก็สามแสนสามหมื่นบาท แล้วก็บวกอุปกรณ์เข้าไปเกี่ยวกับการควบคุมมันก็เข้าไปล้านกว่า

 ส่วนต่างที่เป็นกล้องวงจรปิดก็แปดแสนกว่าถ้าเรามีกล้องวงจรปิดแล้วมีตัวควบคุมกล้องวงจรปิดอยู่แล้วตัวนี้เดิมเราสามารถมีได้อีก ๑๖ ตัว ถ้าเราซื้อแค่กล้องอย่างเดียวมาใช้ตัวควบคุมกล้องวงจรปิดแล้วตัวนี้เดิมเราสามารถมีได้อีก ๑๖ ตัว ถ้าเราซื้อแค่กล้องอย่างเดียวมาใช้ตัวควบคุมเดิมปริมาณจำนวนกล้องที่เราจะซื้อใหม่อาจจะไม่ได้เท่าจำนวน ๑๐ ตัว แต่ว่าเราสามารถประหยัดงบประมาณลงมาได้เยอะมาก ของเดิมเราควบคุมได้ ๑๖ ตัวนะครับ ตอนนี้เราใช้ได้แค่ ๘ ตัว ถ้าเราซื้อใหม่มาแค่ ๘ ตัว เราก็ใช้ตัวควบคุมเดิม ๘ ตัว เพิ่มอุปกรณ์มาบ้างบางตัวที่มีความจำเป็นต้องใช้ลดงบประมาณลงไปอีกเยอกก็น่าจะลองพิจารณาดูใหม่นะครับ ว่าอันไหนเหมาะสมกว่าหรือว่าจะซื้อใหม่ทั้งชุด โดยที่ใช้งบประมาณเต็มจำนวนแต่ต้องซื้อตัวควบคุมใหม่ที่ควบคุมได้ถือ ๑๖ ตัว ของเก่าเราใช้อยู่แค่ ๘ ตัว คุมได้ถึง ๑๖ เหมือนกันเพิ่มอีกแค่ ๘ ตัว ลดตัวควบคุมลงไปราคามันก็เยอะเหมือนกันก็ให้สภาลองพิจารณาดูว่า ความเหมาะสมควรอย่างไรมันเป็นสิทธิ์ของแต่ละคนว่าจะคิดได้หรือไม่ได้ ขอบคุณครับ

นายเอกรัฐ วัชรเสรีกุล เชิญคุณณรงค์ ฤทธิรัตน์ เชิญครับ

นายณรงค์ ฤทธิรัตน์ ผมเห็นด้วยกับเหตุผลของคุณฐิติชัยนะครับเพราะกล้องมันก็มีอยู่แล้วไม่จำเป็นไม่จำเป็นต้องไปซื้อใหม่ ตัวควบคุมเดิมก็ใช้ได้อยู่ควบคุมได้ถึง ๑๖ ตัว แต่ในเวลานี้เรามีแค่ ๘ ตัว ไม่ต้องไปซื้อใหม่หรอกครับ เป็นการประหยัดงบประมาณให้กับเทศบาลครับ ขอบคุณครับ

นายเอกรัฐ วัชรเสรีกุล สมาชิกท่านอื่น เชิญคุณธนโชค ดำด้วงโรม

นายธนโชค ดำด้วงโรม ขอบคุณครับท่านประธาน ก็อย่างที่ท่านสมาชิกได้อภิปรายไปเป็นการประหยัดงบประมาณตัวควบคุมเก่ามีอยู่แล้ว แล้วแต่สมาชิกแต่ละท่านนะครับ เราสามารถประหยัดงบประมาณได้เยอะ สามารถนำไปใช้อย่างอื่นได้อีก ขอบคุณครับท่านประธาน

นายเอกรัฐ วัชรเสรีกุล เชิญท่านนายกได้ชี้แจงต่อสมาชิก เชิญครับ

นายรนชัย ตั้งพูนผลวิวัฒน์ เรียนท่านประธานสภาและสมาชิกทุกท่านนะครับ ตัวใหม่นี้ ๑๐ จุดนี้ ใช้ร่วมกันกับตัวเก่าไม่ได้ ระบบคนละระบบกัน ระบบตัวนี้ทันสมัยกว่าเพราะเทคโนโลยีมันจะเปลี่ยนแปลงไปเรื่อย ๑:๑๔ ท่านต้องพิจารณาเอาเองนะครับ ว่ากับมีกล้องแค่ ๘ ตัว กลับมีกล้องเพิ่มขึ้นมาอย่างไหนจะดีกว่ากันนะครับ ส่วนตำแหน่งจุดหากท่านอนุมัติไปแล้ว ก็อย่างที่พูดว่าท่านกำหนดเอง

นายเอกรัฐ วัชรเสรีกุล ตามที่ท่านนายกได้ชี้แจง มีสมาชิกท่านใดสงสัย เชิญคุณฐิติชัย มงคลเชิญครับ

นายฐิติชัย มงคล ขอบคุณครับตามที่ท่านนายกได้ชี้แจงว่ามันเข้าร่วมกันไม่ได้เพราะว่ามันคนละสเปคกันแต่ว่าถ้าเราพิจารณากันดี ๆ นะครับ เมื่อตัวควบคุมเก่าเรามีอยู่แล้ว ทำไมเราไม่หากล้องวงจรปิดที่มันเข้ากับสิ่งที่เรามีอยู่แล้ว ทำไม่ต้องไปหาที่ทันสมัยขนาดไหน ของเราผมว่ามันก็มองได้อยู่นะแค่ว่าเราไม่ได้มองเพราะมันเสียอยู่เรื่อย ถ้าท่านคิดว่าช่วยประหยัดงบประมาณของเทศบาลน่าจะกำหนดสเปคให้มันลงกับตัวเก่าที่มีอยู่ ๘ จุด พวกสายต่าง ๆ ก็สามารถเชื่อมต่อไปได้เพราะว่าเรามีของเก่าอยู่แล้ว อาจจะเพิ่มบ้างจำนวนเล็กน้อย ตัวควบคุมน่าจะทำได้นะครับ ผมว่าตัวควบคุมกล้องกับตัวคมชัดของกล้องผมว่าคนละเรื่องกัน ตัวที่เชื่อมต่อความชัดของกล้อง มันคนละเรื่องกันเลยนะครับ ความคมชัดของกล้องสามารถปรับได้ตามความทันสมัยของกล้อง แต่ตัวควบคุมผมว่ามันน่าจะจูนกันได้นะครับ น่าจะหาวิธีใหม่ในการปรับปรุง

นายเอกรัฐ วัชรเสรีกุล มีสมาชิกจะอภิปรายเพิ่มเติมตามที่คุณฐิติชัย มงคล ได้อภิปรายมีไหมครับ ถ้าไม่มีเชิญนายกได้ชี้แจงเชิญครับ

นายรนชัย ตั้งพูนผลวิวัฒน์ ขอบคุณท่านประธานสภาฯนะครับ ในการจัดซื้อจัดจ้างนะครับ มันเป็นระเบียบเลยว่าเราต้องคำนึงถึงตัวใหม่ตัวปัจจุบันที่เพ่งออมาของบัญชี ICT นะครับ เราจะยึดตัวเก่าไม่ได้ อย่างนี้ดีกว่านะครับ ในรายละเอียดผมขออนุญาต ประธานสภาให้หนึ่งในคณะกรรมการเขาชี้แจงเองว่าทำไมถึงใช้ร่วมกันไม่ได้

นายเอกรัฐ วัชรเสรีกุล เชิญเจ้าหน้าที่ชี้แจง เชิญครับ

นายมโน คล้ายแก้ว กราบเรียนท่านประธานสภาสมาชิกสภาทุกท่านนะครับ ขอชี้แจงในส่วนที่สมาชิกสอบถามเรื่องของอุปกรณ์นะครับว่าทำไมใช้ร่วมกันไม่ได้ อุปกรณ์บันทึกภาพแบบเครือข่ายจำนวน ๑๖ ช่อง ๑๖ ช่องนี้ เราใช้กับของเก่า ๘ ช่อง เหลืออีก ๘ ช่อง เราซื้อใหม่มา ๑๐ ตัว แสดงว่าอุปกรณ์นี้ไม่เพียงพอกับตัวที่จะซื้อใหม่ ขาดอยู่อีก ๒ ช่อง แล้วอุปกรณ์ชนิดนี้ ตามมาตรฐานของกล้องวงจรปิด มันมีอยู่ ๒ แบบ คือ ๘ ช่อง กับ ๑๖ ช่อง ส่วนราคานี้มันแตกต่างกันมาก ประเด็นที่สอบถามว่าทำไมไม่เอาอุปกรณ์เก่ามาใช้กับอุปกรณ์ที่จะซื้อใหม่ ก็คือ อย่างนี้ มีความกังวลในเรื่องอุปกรณ์ตัวเก่ากับอุปกรณ์ตัวใหม่ว่ามันน่าจะไม่สามารถเชื่อมต่อกันได้เพราะอุปกรณ์ตัวเก่าที่เราจัดซื้อเอาไว้มันเสียบ่อยมาก ในส่วนที่เราจะจัดซื้อใหม่มันก็ดีนะครับมันอาจจะได้สินค้าที่คุณภาพดีขึ้น ถ้าเกิดว่าอุปกรณ์ตัวเก่าที่เราจะซื้อใหม่แล้วมันเกิดเสียอีกแล้วชื่อเพิ่มเติมอีก ๑๐ ตัว ระบบมันจะใช้ไม่ได้เลย ๑๖ ช่องที่เราจะซื้อใหม่นี้ก็เพื่อป้องกันว่าหากอุปกรณ์ตัวเก่ามันเกิดเสียก็เอาตัวใหม่ ก็เอาอุปกรณ์ตัวเก่าสอดใส่อุปกรณ์ตัวใหม่เสียด้วยและก็วางแผนว่าหากในอนาคตเรามีการจัดซื้อกล้องเพิ่มเติมขึ้นมาอีกก็สามารถที่จะเอาไปเพิ่มเติมในตัวใหม่ที่เราจะซื้อ ๑๖ ช่อง ในส่วนที่เป็นคณะกรรมการของการกำหนดราคากลาง

(ประธานสภาฯ) มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไหมครับ ถ้าไม่มีผมขอถามมตินะครับ ตามญัตติขออนุมัติโอนงบประมาณรายจ่าย ประจำปีงบประมาณ พ.ศ. 2561 ของกองการประปาที่คณะผู้บริหารเสนอญัตติมา สมาชิกสภาทศบาลท่านใดอนุมัติ โปรดยกมือครับ

 เชิญเลขานุการสภา ฯ ครับ

**มติที่ประชุม** **อนุมัติ 9 เสียง**

นายเอกรัฐ วัชรเสรีกุล สมาชิกสภาอนุมัติ 9 เสียง สมาชิกสภาลาประชุม 1 คน(นายเฉลียว ไข่รอด)

(ประธานสภาฯ) และประธานสภางดออกเสียง

 **3.2 ขออนุมัติโอนงบประมาณรายจ่าย ประจำปีงบประมาณ พ.ศ.2561 (กองสาธารณสุขและสิ่งแวดล้อม)**

นายเอกรัฐ วัชรเสรีกุล ต่อไปเป็นรายการใหม่ขออนุมัติโอนงบประมาณรายจ่ายประจำปี พ.ศ. 2561

(ประธานสภาฯ) ของกองสาธารณสุขและสิ่งแวดล้อม เชิญฝ่ายบริหารท่านนายกได้ชี้แจง เชิญครับ

นายรนชัย ตั้งพูนผลวิวัฒน์ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์

(นายกเทศมนตรี) นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๑ เพื่อนำไปตั้งจ่ายเป็นรายการใหม่ ในแผนงานการพาณิชย์งานโรงฆ่าสัตว์ หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทค่าครุภัณฑ์การเกษตร เป็นค่าจัดซื้อระบบจ่ายน้ำของถังน้ำใสใหม่ พร้อมติดตั้ง จำนวน ๑ ระบบ งบประมาณ 197,500 บาท โดยมีหลักการและเหตุผลดังนี้

 **หลักการ**

 ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕4๑ ข้อ ๒๗ การโอนเงินงบประมาณรายจ่ายในหมวดครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณคุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น

/เหตุผล...

-7-

**เหตุผล**

1. เพื่อให้ถังน้ำใสแห่งใหม่มีระบบจ่ายน้ำ สามารถจ่ายน้ำเข้าโรงฆ่าสัตว์เทศบาลตำบลมะกอกเหนือ

2. ทำให้การจ่ายน้ำเพื่อใช้ในกิจการโรงฆ่าสัตว์มีประสิทธิภาพ มีระบบจ่ายน้ำสองระบบซึ่งจะสร้างความเชื่อมั่นให้กับผู้รับบริการต่อโรงฆ่าสัตว์ของเทศบาล

3. กองสาธารณสุขและสิ่งแวดล้อม ขออนุมัติโอนงบประมาณรายจ่ายประจำปีงบประมาณ พ.ศ.๒๕๖๑ เพื่อนำไปตั้งจ่ายเป็นรายการใหม่ในแผนงานการพาณิชย์งานโรงฆ่าสัตว์ หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์การเกษตร โดยมีรายละเอียด ดังนี้

 **โอนเพิ่ม**

ด้านการเศรษฐกิจ แผนงานการพาณิชย์ งานโรงฆ่าสัตว์ หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทค่าครุภัณฑ์การเกษตร เพื่อจ่ายเป็นค่าจัดซื้อระบบจ่ายน้ำของถังน้ำใสใหม่ พร้อมติดตั้ง จำนวน ๑ ระบบ โดยมีคุณสมบัติดังนี้

* ชุดเครื่องสูบน้ำ จำนวน ๑ ชุด ประกอบด้วย เครื่องสูบน้ำ ขนาด ๒.๒ kw. 3 แรงม้า 3 เฟส 380 โวลท์ 50 Hz 2900 รอบต่อนาที
* ถังลม ขนาด 300 ลิตร
* Control panel Qty 1 unit
* Ball Valves Qty 4 unit
* Check Valves Qty 2 unit
* Pressure Gauge for discharge Qty 1 unit
* Compound Gauge for suction Qty 1 unit
* Pipe fitting suction-discharge header 2 1/2” x 2 1/2”
* Common steel base frame Q total= 3.5-15 ลูกบาศก์เมตร/ชั่วโมง, h-max=47-22m
* อุปกรณ์ท่อทางดูด (เหล็ก) ทางจ่าย (PVC) จำนวน ๑ ชุด
* ชุดสายไฟป้อนปั๊ม จำนวน ๑ ชุด
* ชุดหลังคาครอบปั๊มพร้อมปิดตาข่าย จำนวน ๑ ชุด

 วงเงินประมาณ 197,500 บาท (หนึ่งแสนเก้าหมื่นเจ็ดพันห้าร้อยบาทถ้วน)

 **โอนลด**

 ด้านบริการชุมชนและสังคม แผนงานสาธารณสุข งานบริหารทั่วไปเกี่ยวกับสาธารณสุข งบบุคลากร หมวดเงินเดือน ค่าจ้างประจำและค่าจ้างชั่วคราว เงินเดือน(ค่าจ้างประจำ) เงินเดือนพนักงานเทศบาล ตั้งไว้ ๙๕๙,๕๐๐ บาท ขณะนี้มีงบประมาณคงเหลือ ๕๘๒,๗๓๐ บาท ประสงค์ขอโอนลด ๑๙๗,๕๐๐ บาท ขอได้โปรดนำเสนอต่อที่ประชุมสภาเทศบาลตำบล มะกอกเหนือเพื่อพิจารณาต่อไป

/นายเอกรัฐ...

-8-

นายเอกรัฐ วัชรเสรีกุล ตามที่นายกเทศมนตรีได้เสนอญัตติเพื่อขออนุมัติโอนงบประมาณรายจ่าย

(ประธานสภาฯ) ของกองสาธารณสุขและสิ่งแวดล้อม ท่านสมาชิกสภาท่านใดสงสัยหรือจะอภิปรายในส่วนใด เชิญเลยครับ เชิญคุณฐิติชัย มงคล เชิญเลยครับ

นายฐิติชัย มงคล ขอบคุณครับท่านประธานครับ ตามรายละเอียดที่ท่านนายกชี้แจงว่าทำการซื้อ

(สมาชิกสภาเขต 2) อะไรบ้างในแต่ละหัวข้อมีแค่ยอดสรุปว่าเป็นยอดเงินแค่นี้ไม่ได้ชี้แจงบอกว่าปั้มน้ำราคาเท่าไหร่ อะไรราคาเท่าไหร่ น่าจะมีรายละเอียดให้สมาชิกได้พิจารณาด้วยว่าแต่ละข้อแต่ละตัวราคาเท่าไหร่ มีแค่ยอดรวมอย่างเดียว สมาชิกจะรู้ไหมว่าต้องใช้ยอดเงินจริง ๆ เท่าไหร่ เท่านี้หรือเปล่าให้ฝ่ายบริหารช่วยชี้แจงด้วยครับ

นายเอกรัฐ วัชรเสรีกุล เชิญท่านนายกชี้แจง เชิญครับ

(ประธานสภาฯ)

นายรนชัย ตั้งพูนผลวิวัฒน์ ครับขอบคุณครับ รายละเอียดพวกนี้ต้องทำเป็นชุดส่วนรายละเอียดให้เจ้าหน้าที่(นายกเทศมนตรี) กองสาธารณสุขชี้แจงนะครับ เพราะเขาเป็นคนติดต่อประสานเองครับ

ขอเชิญครับ

นายเอกรัฐ วัชรเสรีกุล เชิญเจ้าหน้าที่รับผิดชอบชี้แจงต่อสมาชิกสภาครับ เชิญครับ

(ประธานสภาฯ)

นายไตรรงค์ ชูเงิน เรียนท่านประธานสภาเทศบาลตำบลมะกอกเหนือ สมาชิกสภาเทศบาลผม นายไตรรงค์ ชูเงิน นักวิชาการสุขาภิบาลปฏิบัติการ รักษาราชการแทนผู้อำนวยการกองสาธารณสุขและสิ่งแวดล้อม ในฐานะผู้รับผิดชอบงาน โรงฆ่าสัตว์ต้องขออภัยต่อสภาด้วยครับตอนที่ประสานทางร้านเสนอราคารวมทั้งระบบไม่ได้แยกรายละเอียดแต่ละส่วนครับซึ่งตอนนี้ผมกำลังประสานให้ร้านเสนอราคามาใหม่โดยแยกรายละเอียดแต่ละส่วนครับ คือเขาส่งยอดรวมมาไม่มีอะไรมากนะครับไม่ได้แยกงบประมาณเป็นรายอะไหล่เป็นชิ้น ๆ ขอบคุณครับ

นายเอกรัฐ วัชรเสรีกุล ครับทางสมาชิกสภาต้องการรายละเอียดเกี่ยวกับเอกสาร แต่ทางฝ่ายบริหาร(ประธานสภาฯ) ไม่ได้มีเอกสารที่จะชี้แจงเกี่ยวกับตัวเลขงบประมาณ สภาก็จำเป็นที่จะดูตัวเลขใน

รายละเอียดเกี่ยวกับการใช้จ่ายเงิน ถ้าสภาอนุมัติไปอาจจะมีปัญหา ถ้าเกิดอะไรขึ้นมาสมาชิกผู้ที่อนุมัติไปต้องรับผิดชอบนะครับ เชิญคุณธนโชค ดำด้วงโรม เชิญครับ

นายธนโชค ดำด้วงโรม ขอบคุณครับท่านประธาน กระผมธนโชค ดำด้วงโรม สมาชิกสภาเขต 2 ก็อย่าง

(สมาชิกสภาเขต 2) ที่คุณฐิติชัย มงคลได้พูดไปนะครับ ถามว่าสภาพร้อมที่จะอนุมัติไหม พร้อมครับแต่ว่าในเมื่อตัวเลขมันไม่มี ผมไม่ได้ค้านหรืออะไรหรอกครับ มันก็อนุมัติยากเหมือนกันครับ ไม่ได้ว่าจะไม่ให้ครับ ให้ครับ ท่านนายกครับในเมื่อรายการทุกรายการไม่มีตัวเลขที่ชัดเจน พอเกิดปัญหาขึ้นมา พวกเราสมาชิกสภาก็โดนว่าไม่รู้จะพูดยังไงนะครับจริง ๆ แล้วน่าจะมีตัวเลขออกมาว่าอันนี้ราคาเท่านี้ แต่ตอนนี้ไม่มีเลยครับ

/นายเอกรัฐ

-9-

นายเอกรัฐ วัชรเสรีกุล เชิญคุณฐิติชัย มงคล เชิญเลยครับ

(ประธานสภาฯ)

นายฐิติชัย มงคล ขอบคุณครับท่านประธานครับ ตอนนี้ความจำเป็นที่ต้องใช้แต่รายละเอียดที่

(สมาชิกสภาเขต 2) ให้กับสภานี้มันน้อยเกินไปนะครับ สมมุติว่าเด็กขอตังค์ไปโรงเรียนบอกว่าต้องซื้ออันนั้น ซื้ออันนี้ ต้องบอกพ่อแม่ไหมครับว่าซื้ออันนี้เท่าไหร่อันนั้นเท่าไหร่ ไม่ใช่ว่าบอกแต่ตัวเลขอย่างเดียว บอกยอดรวมอย่างเดียว อันนี้ก็เหมือนกันครับเราพิจารณาเงินของเทศบาลเอาแต่ยอดรวมมาอย่างเดียวไม่เห็นเลยว่าหัวข้อแต่ละตัว แต่ละรายการไม่มีตัวเลขเลยว่าราคาเท่าไหร่แต่ว่าถ้าท่านนายกมีรายละเอียดก็สามารถเอามาเสนอได้ในตอนนี้นะครับก็จะได้พิจารณาไปให้เสร็จในรายการ ผมรู้ว่าความจำเป็นที่จะต้องใช้มีอยู่นะครับ แต่น่าจะให้มีรายละเอียดพอที่จะพิจารณาหน่อยนะครับ ขอบคุณครับ

นายเอกรัฐ วัชรเสรีกุล เชิญท่านนายกชี้แจงต่อสภาครับ

(ประธานสภาฯ)

นายรนชัย ตั้งพูนผลวิวัฒน์ ขอบคุณมากนะครับ ขออย่างนี้ได้ไหมครับเพราะตอนนี้ปัญหาเรื่องน้ำโรงฆ่าสัตว์

(นายกเทศมนตรี) มันมีความจำเป็นอย่างยิ่งเลยนะครับ ต้องแก้ไขอย่างเร่งด่วน แต่ที่ท่านต้องการแต่ละชิ้นแต่ละตัวนี้ ขออนุญาตให้เจ้าหน้าที่ของเราได้ประสานให้เขาชี้แจงรายละเอียดออกมาให้ท่านทราบอย่างเร่งด่วนเลย ขออนุญาตพักสักนิดได้ไหมครับ

นายเอกรัฐ วัชรเสรีกุล ในเมื่อฝ่ายบริหารจะขอในรายละเอียดของเอกสารจะชี้แจงต่อสภาแต่เอกสารยัง

(ประธานสภาฯ) ไม่พร้อมในตอนนี้ ก็ให้โอกาสฝ่ายบริหาร

-พักการประชุม 15 นาที-

นายเอกรัฐ วัชรเสรีกุล ต้องขออภัยด้วยครับเพราะมีปัญหาเกี่ยวกับตัวเอกสารก็ต้องมีการปรึกษาหารือ(ประธานสภาฯ) กันเกี่ยวกับงบประมาณในการใช้จ่ายทางสภาก็ต้องช่วยกันกำกับแลเรื่อง

ผลประโยชน์ของพี่น้องประชาชนที่พึงจะได้รับให้มากที่สุด แล้วมีประสิทธิภาพมากที่สุดมีประสิทธิผลของการบริหารงานของเทศบาลนะครับขออนุญาตดำเนินการประชุมต่อนะครับ เมื่อตะกี้เราติดอยู่ที่งบประมาณที่ทางกอง

สาธารณสุขและสิ่งแวดล้อม ทางท่านนายกได้เสนอญัตติเพื่อขอใช้จ่ายเงิน

งบประมาณนะครับ เรื่องของเอกสารก็ขอเชิญเจ้าหน้าที่กองสาธารณสุขได้ชี้แจงต่อสมาชิกสภา เชิญชี้แจงเลยครับ

นายไตรรงค์ ชูเงิน กราบเรียนท่านประธานสภา ต้องขออภัยสมาชิกสภาทุกท่านอีกครั้งนะครับระบบจ่ายน้ำถังน้ำใส จะมีอุปกรณ์ทั้งหมด 5 ส่วน ขอนำเรียนราคาแต่ละส่วน ดังนี้นะครับ

ส่วนที่ 1 ชุดเครื่องสูบน้ำ ราคา 160,000 บาท

ส่วนที่ 2 เป็นอุปกรณ์ท่อ ราคา 9,500 บาท

/ส่วนที่ 3...

-10-

ส่วนที่ 3 ชุดสายไฟป้อนปั๊ม ราคา 4,000 บาท

ส่วนที่ 4 เป็นหลังคาครอบปั้มพร้อมปิดตาข่ายเพื่อกันแดดกันฝนนะครับ 1 ชุด ราคา 15,000 บาท

ส่วนที่ 5 เป็นส่วนค่าแรงติดตั้ง 9,000 บาทครับ ทั้งหมดก็รวมกันเป็นเงินงบประมาณ 197,500 บาทครับ ขอบคุณครับ

นายเอกรัฐ วัชรเสรีกุล ในเรื่องของตัวเลข ทางผู้รับผิดชอบของกองสาธารณสุขก็ได้ชี้แจงต่อสภาในเรื่อง

(ประธานสภาฯ) อุปกรณ์ที่จะตั้งงบประมาณในการจัดซื้อเพื่อใช้ในโรงฆ่าสัตว์ของเทศบาลตำบล

มะกอกเหนือ ท่านสมาชิกสภาท่านใดสงสัยในข้อมูลที่ทางเจ้าหน้าที่ได้ชี้แจงรายละเอียด ใครจะสอบถามหรือจะอภิปรายเพิ่มเติมอย่างไร เชิญครับ เชิญท่านสมาชิกครับ เชิญคุณฐิติชัย มงคล เชิญเลยครับ

นายฐิติชัย มงคล ครับขอบคุณครับท่านประธานครับ ก็อย่างที่ว่าความจำเป็นที่จะต้องใช้เครื่องสูบ

(สมาชิกสภาเขต 2) น้ำของโรงฆ่าสัตว์ก็มีความจำเป็นอยู่ เพื่อให้โรงฆ่าสัตว์ดำเนินงานไปได้ด้วยความรวดเร็วและก็เรียบร้อยในเมื่อมีรายละเอียดทางฝ่ายบริหารหามาได้ตามที่สภาต้องการก็ถือว่าเหมาะสมนะครับให้สมาชิกพิจารณากันนะครับ ขอบคุณมากครับ

นายเอกรัฐ วัชรเสรีกุล สมาชิกท่านอื่น เชิญคุณธนโชค ดำด้วงโรม เชิญครับ

(ประธานสภาฯ)

นายธนโชค ดำด้วงโรม ครับขอบคุณครับท่านประธาน ต้องขออภัยพ่อแม่พี่น้องด้วยนะครับที่สภาต้อง

(สมาชิกสภาเขต 2) ขอเวลาให้ทางฝ่ายบริหารทำรายการของที่จะใช้ที่โรงฆ่าสัตว์นะครับ โรงฆ่าสัตว์เป็นรายได้หลักของเทศบาลนะครับ รู้ว่าบางสิ่งบางอย่างมันจำเป็นนะครับจำเป็นจะต้องทำแต่อยากจะให้ทำรายการมาให้ถูกต้องไม่ได้ว่าทางสภาจะไม่อนุมัตินะครับ อนุมัติครับ แต่ละรายการมันก็ต้องมีรายละเอียดหน่อยนะครับ เพราะเป็นหลักฐานในการประชุมสภาไม่ใช่ว่าจะไม่ให้นะครับ ให้ครับแต่มันก็ต้องมีรายการมาประกอบในการประชุมสภาด้วยครับ ต้องขออภัยด้วยเมื่อกี้นะครับ ถึงอย่างไรมันก็เป็นงานเร่งด่วนของโรงฆ่าสัตว์นะครับ แต่ก็ต้องผ่านสภาในเมื่อไม่มีตัวเลขที่ชัดเจนทางสภาก็อนุมัติไม่ได้นะครับ ก็ต้องขอขอบคุณทางฝ่ายบริหารที่ทำรายการมานะครับ ขอบคุณครับ

นายเอกรัฐ วัชรเสรีกุล ครับก็ถือว่าได้เปิดโอกาสให้กับสมาชิกสภาได้มีโอกาสอภิปราย ได้สอบถามข้อ

(ประธานสภาฯ) สงสัยพอสมควรนะครับ มีสมาชิกสภาเทศบาลท่านใดที่จะสอบถามหรืออภิปรายเพิ่มเติมอีกไหมครับ ถ้าไม่มีผมขอถามมตินะครับ ตามญัตติขออนุมัติโอนงบประมาณรายจ่าย ประจำปีงบประมาณ พ.ศ. 2561 ของกองสาธารณสุขและสิ่งแวดล้อมที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

 เชิญเลขานุการสภา ฯ ครับ

/มติที่...

-11-

**มติที่ประชุม อนุมัติ 9 เสียง**

นายเอกรัฐ วัชรเสรีกุล สมาชิกอนุมัติ 9 เสียง สมาชิกสภาลาประชุม 1 คน(นายเฉลียว ไข่รอด)

(ประธานสภาฯ) และประธานสภางดออกเสียง

ถือว่าเสร็จสิ้นในการเสนอญัตติของฝ่ายบริหารแล้วก็เข้าสู่ระเบียบวาระที่ 4 นะครับ

**ระเบียบวาระที่ 4 เรื่องอื่น ๆ (ถ้ามี)**

นายเอกรัฐ วัชรเสรีกุล ต่อไปในระเบียบวาระที่ ๔ เรื่องอื่น ๆ สำหรับเรื่องอื่น ๆ ในวันนี้ฝ่ายสภาก็ได้(ประธานสภาฯ) เปิดโอกาสให้ฝ่ายบริหารและสมาชิกสภาที่จะพูดคุยเสนอข้อคิดเห็นหรือว่าฝาก

อะไรไปทางฝ่ายบริหารก็เชิญเลยครับ เชิญคุณฐิติชัย มงคล เชิญเลยครับ

นายฐิติชัย มงคล เป็นเรื่องที่จำเป็นจะต้องพูดเพราะชาวบ้านฝากมาเกี่ยวกับประปาของเทศบาล

(สมาชิกสภาเขต 2) นะครับ การจัดเก็บเงินที่เทศบาลจัดเก็บอยู่นะครับ ใบเสร็จรับเงินจะออกตั้งแต่วันที่ 15 ของแต่ละเดือนเป็นยอดเงินที่เก็บแต่ละเวลาที่ไปเก็บนี้เทศบาลไม่ได้จดมาตรหน้ามาตรวันที่ 15 นะครับ บางครั้งสายไปเป็น 10 วัน กลายเป็น 40 วัน คนที่เสียโอกาสคือชาวบ้าน เสียโอกาสอย่างไรครับ การใช้น้ำ 30 วันนี้ สมมุติว่าเราใช้ 30 หน่วย เราจ่ายหน่วยละ 5 บาท ต่อเดือน แต่เมื่อสายไป 10 วันน้ำที่เราใช้มันเพิ่มขึ้นกลายเป็น 40 หน่วย หน่วยที่เกินไปจาก 30 หน่วยนี้ก็จะเก็บเพิ่มขึ้นอีก หน่วยละบาท ถูกต้องไหมครับ ทำให้ชาวบ้านต้องเสียค่าใช้จ่ายเสียค่าน้ำประปาเพิ่มขึ้น แต่บิลจะบอกว่าเก็บตั้งแต่วันที่ 15 ถึงวันที่ 15 ของอีกเดือนหนึ่ง แต่ยอดที่จดจริง ๆ นี้ไม่ได้จดวันที่ 15 นะครับ จดสายไปทำให้ผลกระทบต่อการใช้น้ำเมื่อเดือนสองเดือนที่แล้วการใช้น้ำของทุกบ้านสูงขึ้นกว่าปกติ ก็ฝากถามมาว่าเหตุผลคืออะไร ทำไมมันต่างกว่าทุกเดือนที่ผ่านมา อยากให้เจ้าหน้าที่ชี้แจงหน่อยนะครับ ทางฝ่ายบริหารด้วยนะครับว่าสาเหตุอะไรที่จดมาตรวันที่ 15 ของกลางเดือนนี้แล้วไปสิ้นสุดวันที่ 15 ของอีกเดือนหนึ่งแต่เวลาจดมาตรจดไม่ตรงวันที่ 15 ผลก็คือการใช้น้ำสูงกว่าปกติจาก 30 วัน กลายเป็นรวบ 40 วัน หน่วยที่ 30 หน่วยนี้ แค่ 5 บาท แต่หน่วยที่เกินไปมันต้องจ่ายอีกหน่วยละ 6 บาททำให้เขาต้องเพิ่มค่าใช้จ่ายในการใช้น้ำประปาขึ้น เขาฝากมานะครับช่วยชี้แจงให้ชาวบ้านได้เข้าใจว่าเหตุผลอะไรที่ทำแบบนี้นะครับ ขอบคุณครับ

นายเอกรัฐ วัชรเสรีกุล นั้นก็คือเรื่องราวที่ชาวบ้านได้ฝากมากับสมาชิกสภาที่รับผิดชอบมาถึงผู้บริหารใน

(ประธานสภาฯ) สภาตรงนี้นะครับ ในเรื่องที่สมาชิกได้สอบถามคณะผู้บริหาร เชิญฝ่ายบริหารชี้แจงต่อสภา เชิญครับ

นายรนชัย ตั้งพูนผลวัฒน์ เรียนท่านประธานสภาและสมาชิกทุกท่าน ปัญหาตรงนี้นะครับผมเองผมก็เพิ่ง

(นายกเทศมนตรี) ทราบ ผมไม่ทราบเลยนะครับว่าปัญหานี้เกิดขึ้น ถ้าผมทราบมาก่อนผมจะได้

/ค้นหา...

-12-

ค้นหาว่าเป็นเพราะอะไรนะครับ ดังนั้นผมขออนุญาตให้ทางฝ่ายประปาได้ชี้แจงเองเลยนะครับ เพราะผมเองผมก็เพิ่งทราบเหมือนกันนะครับ

นายเอกรัฐ วัชรเสรีกุล เชิญหัวหน้าโท เชิญครับ

(ประธานสภาฯ)

นายสาธิต สังข์แก้ว เรียนท่านสมาชิกนะครับและฝากสวัสดีชาวมะกอกเหนือ ชาวบ้านที่ฟังอยู่ที่ถามมาเรื่องค่าน้ำเดือนนี้มันแพงผิดปกตินะครับ ผมมีข้อมูลตั้งแต่ปี 60 กับปี 61

ผมก็มีแผนการทำงานของกองประปาอยู่นะครับ เป็นแผนประจำปีนะครับ ซึ่งการจดมาตรจะจดมาตรในวันที่ 15,16และ17 ของทุก ๆ เดือน แต่ถ้าตรงกับวันเสาร์-อาทิตย์ก็จะมีการสายไปบ้าง แต่อย่างสายก็ไม่เกิน 3 วันทำการ ในส่วนของค่าน้ำที่ว่าแพงเกินนั้น ผมก็มีข้อมูลของผมอยู่และขอชี้แจงดังนี้ เริ่มตั้งแต่เดือนตุลาคม ค่าน้ำประมาณ 72,000 บาท เดือนพฤศจิกายน ค่าน้ำประมาณ 69,000 บาท เดือนธันวาคม ค่าน้ำประมาณ 58,000 บาท เดือนมกราคม ค่าน้ำประมาณ 66,000 บาท เดือนกุมภาพันธ์ ค่าน้ำประมาณ 59,000 บาท เดือนมีนาคม ค่าน้ำประมาณ 66,000 บาท เดือนเมษายนอากาศจะร้อนช่วงนี้ค่าน้ำจะแพงขึ้นนะครับ อยู่ที่ประมาณ 81,000 บาท ส่วนค่าน้ำเดือนพฤษภาคม ค่าน้ำจะลดลงคงที่ประมาณ 66,000 บาท เดือนมิถุนายน ค่าน้ำประมาณ 70,000 บาท จะเห็นว่าข้อมูลจะเป็นแบบนี้ทุกปี ส่วนการจดมาตรน้ำของลูกน้องผมที่ว่าคลาดเคลื่อนเกินเป็น 10 วัน ผมขอยืนยันว่าไม่เป็นความจริง เพราะโปรแกรมของผมจะจดมาตรวันที่ 15,16,17 และจะคีย์ข้อมูลวันที่ 20 ต้น ๆ ของเดือนและจะเริ่มเก็บค่าน้ำประมาณวันที่ 25 ของแต่ละเดือนนะครับ จึงไม่น่าจะคลาดเคลื่อนมากขนาดนั้น ฝากชาวบ้านกอกเหนือที่ฟังอยู่นะครับ ถ้าใครสงสัยก็ให้เข้ามาถามช่างโทที่เทศบาลได้เลยนะครับ ขอบคุณมากครับ

นายเอกรัฐ วัชรเสรีกุล นั้นก็เป็นคำชี้แจงของคนรับผิดชอบโดยตรงนะครับก็เป็นหัวหน้าของกองประปา

(ประธานสภาฯ) นะครับ ถ้าเราจะคุยกันในลักษณะที่ชาวบ้านฝากเรื่อง คือข้อมูลมันจะแย้งกัน ในระหว่างการเข้าใจผิดของชาวบ้านล่าช้าไปในตรงนั้น แต่ถ้าเรามาดูข้อมูลในความเป็นจริงแล้วตามที่ช่างได้อธิบายให้เห็นเป็นตัวเลขของยอดในค่าใช้จ่ายของกองการประปาในแต่ละเดือนก็ถือว่าทางเจ้าหน้าที่ที่มาจดมาตรก็ถือว่าทำงานตามปกติก็จะจดไม่เกินตามที่เจ้าหน้าที่ได้แจ้งไป แจ้งว่า 3 วัน ก็คงจะไม่เกินไปอย่างที่ชาวบ้านได้เข้าใจคิดว่าเกินไป 10 วันหรือ 15 วัน ขอให้พี่น้องได้

เข้าใจในรายละเอียดและข้อมูลที่เจ้าหน้าที่ทางฝ่ายกองการประปาได้ชี้แจงไป ขอบคุณครับ เชิญคุณฐิติชัย มงคล

นายฐิติชัย มงคล ขอบคุณครับท่านประธานครับ ผมมีข้อเสนอแนะให้พี่น้องนะครับที่ไม่มั่นใจว่า

(สมาชิกสภาเขต 2) เราจดมาตรไม่เกิน 3 วัน ก็ให้พี่น้องจดมาตรในวันที่ 15 จดตัวเลขไว้เลยนะครับ

/ว่าเรา...

-13-

ว่าเราใช้น้ำเท่าไหร่วันนั้นพอครบถึง 15 วัน วันที่เขามาเก็บบิลพี่น้องก็ดูยอดว่าเท่าไหร่เอาจำนวนหน่วยที่ปัจจุบันมาหักดูความแตกต่างมันแตกต่างไม่มาก ถ้าสงสัยนี่คือวิธีการแนะนำ ถ้าเราอยากพิสูจน์ดูว่าจริงไหม ขอบคุณครับ

นายเอกรัฐ วัชรเสรีกุล มีสมาชิกท่านใดอยากจะสอบถามหรือมีอะไรสงสัยหรือชี้แนะก็ขอเชิญครับ

(ประธานสภา ฯ) สรุปว่าไม่มีสมาชิกท่านใดจะนำเสนอต่อฝ่ายบริหารนะครับ คงไม่มีแล้วนะครับ

 หากไม่มีแล้วกระผมขอขอบคุณทุกท่าน ที่ได้เข้าร่วมประชุมสภาเทศบาลตำบลมะกอกเหนือ สมัยสามัญ สมัยที่ 2 ครั้งที่ 1 ประจำปี ๒๕๖๑ ในวันนี้กระผมขอปิดการประชุมขอบคุณครับ

**ปิดประชุม เวลา ๑1.0๐ น.**

 (ลงชื่อ) ผู้จดรายงานการประชุม

 (นางปิยะนันท์ วิสุทธิปัญญา)

 นักจัดการงานทั่วไปชำนาญการ

(ลงชื่อ) เลขานุการสภาเทศบาล

 (นายศราวุฒิ เอียดดำ)

 ปลัดเทศบาลตำบลมะกอกเหนือ

 คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว เมื่อวันที่.........................................................

 จึงลงลายมือชื่อไว้เป็นหลักฐาน

(ลงชื่อ)..............................................ประธานกรรมการ

 (นางอุไร ทิพย์ลักษณ์)

(ลงชื่อ)..............................................กรรมการ

 (นายเกรียงไกร เกาะทอง)

(ลงชื่อ)..............................................กรรมการ

 (นางวิภาดา วัชรเสรีกุล)

สภาเทศบาลตำบลมะกอกเหนือ ได้รับรองรายงานการประชุมสภาฯ สมัยสามัญ สมัยที่ 2 ครั้งที่ 1 ประจำปี พ.ศ.2561 นี้แล้ว เมื่อวันที่...................................

 จึงลงลายมือชื่อไว้เป็นหลักฐาน

(ลงชื่อ) ผู้รับรองรายงานการประชุม

 (นายเอกรัฐ วัชรเสรีกุล)

 ประธานสภาเทศบาลตำบลมะกอกเหนือ